खटारा बसों पर विभाग नहीं कर रहा कार्रवाई
बस संचालन में नियमों का उल्लंघन
भास्कर संवाददाता | सेंधवा
कई रूटों पर जाने वाली बसें खस्ताहाल है। फिटनेस के मानकों को पूरा नहीं करने के बावजूद जिम्मेदार विभाग के अफसर कार्रवाई नहीं कर रहे हैं। शहर से इंदौर, खरगोन, खंडवा, बड़वानी, खेतिया, पानसेमल आदि क्षेत्रों में बसें चलती है। कई बस संचालक नियम-कायदों का पालन नहीं कर रहे हैं। खासकर ग्रामीण रूटों पर चलने वाली बसें खस्ताहाल हैं। इनमें से कई बसों की फिटनेस को लेकर सवाल उठ रहे हैं।
शहर से रोज 30 से अधिक बसों का संचालन हो रहा है, जिसमें रोज सैकड़ों यात्री सफर करते हैं। ऐसे में बसों की फिटनेस और यात्रियों की सुरक्षा पर चर्चा होना स्वाभाविक है। शहर के बस स्टैंड से संचालित होने वाली बसें शासन के नियमों की धज्जियां उड़ा रही है। बसों में किराया सूची फर्स्ट एड बॉक्स अग्निशमन यंत्र आपातकालीन दरवाजे आदि नदारद है। ग्रामीण क्षेत्रों में चल रही बसों और अन्य यात्री वाहनों में ओवरलोडिंग जारी है। बसों के ऊपर भी यात्रियों को बैठाया जा रहा है। हादसे की संभावनाएं बढ़ रही है।कई यात्री वाहनों में ओवरलोडिंग सहित अन्य अनियमितताओं की जानकारी पुलिस व आरटीओ विभाग को होने के बाद भी ठोस कार्रवाई नहीं हो रही है। इससे वाहन मालिकों के हौंसले बुलंद हो रहे हैं।
सेंधवा से झिरीजामली जाने वाली बस में खिड़कियों के शीशे भी नहीं हैं।
hin_Deva hin_Deva mar_Deva hin_Deva hin_Deva hin_Deva